CELEX: 32021R0251
Language: sl
Date: 2021-02-18 00:00:00
Title: Uredba Sveta (SZVP) 2021/251 z dne 18. februarja 2021 o spremembi Uredbe (ES) št. 314/2004 o omejevalnih ukrepih glede na razmere v Zimbabveju

19.2.2021   
               
               
                  SL
               
               
                  Uradni list Evropske unije
               
               
                  L 58/9
               
            
         UREDBA SVETA (SZVP) 2021/251
         z dne 18. februarja 2021
         o spremembi Uredbe (ES) št. 314/2004 o omejevalnih ukrepih glede na razmere v Zimbabveju
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         Ob upoštevanju Sklepa Sveta (SZVP) 2021/258 z dne 18. februarja 2021 o spremembi Sklepa 2011/101/SZVP o omejevalnih ukrepih glede na razmere v Zimbabveju (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (ES) št. 314/2004 (2) je začelo veljati več ukrepov iz Sklepa Sveta 2011/101/SZVP (3), vključno z zamrznitvijo sredstev in gospodarskih virov oseb in subjektov s seznama glede na razmere v Zimbabveju.
                  
               
                     (2)
                  
                  
                     Svet je 18. februarja 2021 sprejel Sklep (SZVP) 2021/258 o črtanju ene osebe in spremembi vnosov za dve osebi s seznama oseb in subjektov, za katere veljajo omejevalni ukrepi, kot je določeno v Prilogah I oziroma II k Sklepu 2011/101/SZVP.
                  
               
                     (3)
                  
                  
                     Z Izvedbeno uredbo Komisije (EU) 2021/253 (4) je bila 17. februarja 2021 ustrezno spremenjena Priloga III k Uredbi (ES) št. 314/2004. Zaradi črtanja osebe s seznama oseb in subjektov, za katere veljajo omejevalni ukrepi, je treba zadevno osebo črtati tudi iz Priloge IV k Uredbi (ES) št. 314/2004, v kateri so navedeni osebe in subjekti, za katere se omejevalni ukrepi v skladu s členom 6(4) navedene uredbe začasno odpravijo.
                  
               
                     (4)
                  
                  
                     Prilogo IV k Uredbi (ES) št. 314/2004 bi bilo treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga IV k Uredbi (ES) št. 314/2004 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. februarja 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  Glej stran 51 tega Uradnega lista.
         
            (2)  Uredba Sveta (ES) št. 314/2004 z dne 19. februarja 2004 o omejevalnih ukrepih glede na razmere v Zimbabveju (UL L 55, 24.2.2004, str. 1).
         
            (3)  Sklep Sveta 2011/101/SZVP z dne 15. februarja 2011 o omejevalnih ukrepih zaradi razmer v Zimbabveju (UL L 42, 16.2.2011, str. 6).
         
            (4)  Glej stran 15 tega Uradnega lista.
      
      
         
            PRILOGA
            V Prilogi IV k Uredbi (ES) št. 314/2004 se črta naslednji vnos:
            
                        „4.
                     
                     
                        Shiri, Perence (tudi Bigboy) Samson Chikerema“.